staqsa lill- Ministru għat-Turiżmu: Jista' l-Ministru jgħid jekk hux se jkun hemm xi proġett jew żvilupp partikolari li se jsir mill-Ministeru jew mid-dipartimenti li jaqgħu taħtu inkonessjoni mal-Kunsill Lokali ta' Wied il-Għajn jew ġewwa l-imsemmi raħal tul din is-sena, u jekk iva jista' jgħid x'tip se jkunu dawn? Ninforma lill-Onor. Interpellant li l-Awtorità Maltija għat-Turiżmu għaddejja b'sensiela ta' xogħlijiet ta' tisbieħ tul ix-xatt u l-bajjiet fil-lokalita' ta' Wied il-Għajn. Dawn jinkludu: Immaniġjar tal-bajja tal-Fajtata; Tindif tal-bajja tal-Fajtata minn ġebel u materjal ieħor; Tibjid u tiswijiet madwar il-bajja tal-Fajtata; Tisbieħ fuq il-latrini pubbliċi u showers fil-bajja tal-Fajtata; CCTV cameras għas-sigurta' tas-saħħa tal-għawwiema; Tindif ta' debris u materjal ieħor mill-bajja ta' wara l-ex Jerma Hotel, fejn ser isiru aċċessi aktar komdi għall-bajja; Tisbieħ ġenerali tul il-promenad ta' Wied il-Għajn; Tiżjin fi żmien il-Milied fiż-żoni kummerċjali.
KUNSILL LOKALI WIED IL-GĦAJN - PROĠETTI